300: עליית האימפריה

300: עליית האימפריה () הוא סרט קולנוע אמריקאי משנת 2014, סרט המשך לקודמו המצליח "300", מז'אנר הפעולה, המלחמה והפנטזיה. בבימויו של נועם מורו הישראלי, ובהפקתו ותסריטו של זאק סניידר האמריקאי. יצא לאקרנים ב-6 במרץ 2014. הסרט הוא עיבוד לרומן גרפי מאת פרנק מילר.

הסרט קיבל ביקורות מעורבות, המבקרים שיבחו את הופעתה של אווה גרין אבל ביקרו את הסיפור והתמונות הקשות, הסרט הכניס 337 מיליון דולר ברחבי העולם.

 תקציר העלילה 
המלכה גורגו מספרטה מספרת לאנשיה על קרב מרתון, בו נהרג דריוש מלך פרס על ידי תמיסטוקלס מאתונה. בנו של דריוש, חשיארש, עד למותו של אביו אשר אומר לו לעולם לא לנהל מלחמה נגד היוונים. מפקדת הצי של דריוש, ארטמיסיה, משכנעת את חשיארש להפוך לאל ושולחת את חשיארש למסע במדבר. חשיארש מגיע למערה ומתרחץ בנוזל מסתורי, יוצא ממנו כ"מלך- אל". הוא חוזר לפרס ומכריז מלחמה על יוון כדי לנקום את מות אביו.

כאשר כוחותיו של חשיארש מתקדמים לעבר תרמופילאי, תמיסטוקלס נפגש עם המועצה ומשכנע אותם לספק לו צי שיהדוף את הפרסים בים. תמיסטוקלס נוסע לספרטה כדי לבקש עזרה מהמלך ליאונידס, אך דיליוס מודיע לו שליאונידס מתייעץ עם האורקל, וגורגו נרתעת מלשתף פעולה עם אתונה. תמיסטוקלס מתאחד עם ידידו הוותיק סקיליאס, שחדר לכוחות הפרסים ומגלה שארטמיסיה נולדה יוונית, אך ערקה לפרס לאחר שמשפחתה נאנסה ונרצחה על ידי הופליטים יוונים, והיא עצמה הוחזקה כשפחת מין על ספינה יוונית במשך שנים והושלכה למותה, היא ניצלה ואומצה על ידי שליח פרסי, הוכשרה ובסופו של דבר קמה להיות מפקדת ימית. תמיסטוקלס גם לומד שליאונידס צעד להילחם בפרסים עם 300 איש בלבד.

תמיסטוקלס מוביל את הצי שלו, המונה חמישים ספינות מלחמה וכמה אלפי איש, הכוללים את סקיליאס, בנו של סקיליאס, קליסטו, ויד ימינו של תמיסטוקלס אסקילוס, ומתחיל את קרב ארטמיסיון. הם דוחפים את ספינותיהם לתוך הספינות הפרסיות ותוקפים אותן לפני שנסוגים. למחרת, היוונים מזייפים נסיגה ומובילים קבוצת ספינות פרסיות לתוך נקיק, שם נתקעו. היוונים תוקפים את הספינות הפרסיות מראשי הצוקים. ארטמיסיה, שהתרשמה מתמיסטוקלס, מביאה אותו לספינתה ומנסה לפתות אותו לצד הפרסי בתור סגנה, אך הוא מסרב להצעתה.

הפרסים תוקפים את הספינות היווניות עם זפת ופצצות להבה, אך אתונאי הורג את אחד הפרסים, אשר נופל לתוך הזפת בעודו נושא לפיד, ופוגע בספינות משני הצדדים. תמיסטוקלס נזרק לים בפיצוץ וכמעט טובע לפני שניצל על ידי אסקילוס, ועומד לצדו של סקיליאס כשהוא נכנע לפציעותיו. מתוך אמונה שתמיסטוקלס מת, ארטמיסיה וכוחותיה נסוגים. לאחר שהחלים מפציעותיו, לומד תמיסטוקלס שרק כמה מאות מלוחמיו ושש מספינותיו שרדו את המתקפה ההרסנית.

דקסוס, גנרל ארקדאי, מספר לתמיסטוקלס שליאונידס ו-300 אנשיו נהרגו לאחר שאפיאלטס הסגיר את היוונים לחשיארש. תמיסטוקלס חוזר לאתונה ומתעמת עם אפיאלטס, שמגלה שחשיארש מתכנן לתקוף ולשרוף את אתונה עד היסוד. אפיאלטס מתחרט על בגידתו ומוכן להיות מוצא להורג, אך תמיסטוקלס חס עליו כדי שיוכל להזהיר את חשיארש שהכוחות היוונים מתאספים בסלמיס. תמיסטוקלס מבקר את גורגו בספרטה כדי לבקש עזרה, אך גורגו מתאבלת על מותו של ליאונידס וכועסת על מה שעלתה המטרה של יוון המאוחדת. לפני היציאה, תמיסטוקלס מחזיר את חרבו של ליאונידס, שנמסרה לו על ידי אפיאלטס בהוראתו של חשיארש, ומפציר בגורגו לנקום את מותו.

צבאו של חשיארש כובש ושורף את אתונה, כשאפיאלטס מגיע להעביר את המסר של תמיסטוקלס. לאחר שנודע לה שהוא בחיים, ארטמיסיה עוזבת להכין את הצי שלה לקרב. תמיסטוקלס נותן השראה לכל כוחותיו הנותרים להמשיך בלחימה, למרות ההפסדים הכבדים בקרב הקודם עם האמירה "ויראה שבחרנו למות על הרגליים, במקום לחיות על הברכיים!". ובכך מסרב להיכנע. שאר הספינות היווניות מסתערות על הספינות הפרסיות, ומתחילות את קרב סלמיס המכריע. תמיסטוקלס וארטמיסיה מנהלים דו-קרב, שמסתיים ללא הכרעה כאשר שניהם ספגו פציעות קשות.

גורגו מגיעה לקרב יחד עם ספינות ממספר רב של מדינות ערים ביוון כולל דלפי, תבאי, אולימפיה, ארקדיה וספרטה, כולן מתאחדות נגד הפרסים המוקפים. דקסוס מוביל את צבא ארקדיה בעוד שתמיסטוקלס מפציר בארטמיסיה להיכנע. חשיארש אשר צופה בקרב מראש צוק, מפנה לה את גבו, מודה בתבוסתו הימית וממשיך בצעדת צבאו. ארטמיסיה מנסה להרוג את תמיסטוקלס, אבל הוא דוקר אותה והורג אותה. בעוד דיליוס מוביל את ההתקפה היוונית, תמיסטוקלס וגורגו מסתערים על הפרסים עם כל הצבא היווני.

שחקנים ראשיים
 אווה גרין - ארטמיסיה, אדמירלית אכזרית וחסרת רחמים המפקדת על הצי הימי הפרסי שרוצה לחסל את תמיסטוקלס ולשלוט בכל יוון כולה יחד עם חשיארש, ארטמיסיה היא האנטגוניסטית הראשית של הסרט.
 סאליבן סטייפלטון - תמיסטוקלס, מצביא יווני שמנהיג ומוביל צבא מורדים יוונים להילחם בצבא הפרסי, הדמות הראשית והגיבור הראשי של הסרט.
 רודריגו סנטורו - חשיארש הראשון מלך פרס, בן תמותה שהופך ל"מלך-אל" ומוביל את הצבא הפרסי והנבל המשני הראשי של הסרט.
 קאלן מאלווי - סקיליאס.
 ג'ק אוקונל - קליסטו.
 לנה הידי - גורגו, מלכת ספרטה שרוצה לנקום את מות בעלה, ליאונידס מלך ספרטה לשעבר שנהרג בידי חשיארש וצבאו בסרט הראשון.
 יגאל נאור - דריווש הראשון.
 הנס מאתסון - אייסכילוס

 מוזיקה 
את המוזיקה לסרט כתב והלחין המוזיקאי Junkie XL.

 ראו גם 
 300 (סרט)

 קישורים חיצוניים 





קטגוריה:סרטי 2014
קטגוריה:סרטי הרפתקאות אמריקאיים
קטגוריה:סרטים מבוססי קומיקס
קטגוריה:סרטים אמריקאיים המבוססים על סיפור אמיתי
קטגוריה:יוון העתיקה: היסטוריה צבאית
קטגוריה:סרטי מלחמה
קטגוריה:סרטי פריקוול
קטגוריה:סרטי האחים וורנר
קטגוריה:סרטי המשך אמריקאיים
קטגוריה:דארק הורס קומיקס